Þórdís Lóa Þórhallsdóttir oddviti Viðreisnar í borgarstjórn hrósar sér og meirihlutanum fyrir ábyrga fjármálastjórn . Ég hef ítrekað bent á þá staðreynd að skuldasöfnun borgarinnar sé upp á meira en milljarð á mánuði . Reyndar jukust skuldir og skuldbindingar samstæðu borgarinnar um heila 24 milljarða frá síðustu áramótum . Þetta getur seint talist ábyrgt . Rekstrarkostnaður vex um 16% á 2 árum . Þetta kallar oddviti Viðreisnar aðhald í rekstri . 64 milljarða skuldahækkun Loks tekur steininn úr þegar Þórdís Lóa sakar okkur um „ loftútreikninga “ þegar við bendum einfaldlega á þá staðreynd að nú er gert ráð fyrir í nýsamþykktri fjárhagsáætlun að skuldir verði heilum 64 milljörðum hærri en lá fyrir í fjárhagsáætlun fyrir kosningarnar í fyrra . Það er því rétt að fara yfir útreikningana . Þeir ættu að vera auðveldir hverjum þeim sem setið hefur í 4. bekk grunnskóla . Samkvæmt þeirri fjárhagsáætlun sem kynnt var fyrir kosningar áttu skuldir samstæðu borgarinnar að vera 304 milljarðar árið 2022 . Í sambærilegri fimm ára áætlun sem samþykkt var í borgarstjórn á fimmtudaginn er skuldatalan komin upp í 368 milljarða ( bls 97 ) . Þórdísi Lóu til útskýringar eru 368 - 304 = 64 . Með öðrum orðum ; skuldir verða 64 milljörðum hærri í lok kjörtímabilsins en kynnt var fyrir kosningar . Ekki ætla ég Þórdísi Lóu að það sé viljandi farið með rangt mál , en fjármálalæsi hennar er áhyggjuefni . Höfundur er oddviti Sjálfstæðismanna í borgarstjórn Athugið .